คือ รู้สึกว่าปวดหัวช่วงจะสอบเข้ามหาลัยยาวมาตอนนี้ปี 1 ค่ะ ไม่แน่ใจว่าปวดหัวเพราะเครียดหรือไมเกรน บางครั้งกินไทลินอลแล้วก็ยังไม่หายปวดค่ะ คำถามที่อยากถามคือ 1. ควรไปหามั้ยคะ ถ้าไปต้องไปแผนกไหนคะ 2. บางครั้งไม่ได้คิดอะไรเลย อยู่เฉยๆ ก็ปวดหัว อันนี้ใช่เพราะเครียดมั้ยคะ 3. ถ้าไม่ไปหา ควรกินยาตัวไหนดีคะ
สวัสดีค่ะ อาการปวดศีรษะสามารถเกิดได้จากหลายสาเหตุเช่นการปวดศีรษะแบบเทนชั่น,การปวดศีรษะไมเกรน,พยาธิสภาพที่สมอง,ปวดจากการมีไข้,ปวดศีรษะจากความเครียด,จากการอักเสบรอบๆศีรษะเช่นฟันผุหูอักเสบไซนัสอักเสบกล้ามเนื้อคออักเสบเป็นต้น**อาการปวดศีรษะที่ควรจะรีบพบแพทย์คืออาการปวดศีรษะที่มีอาการแขนขาอ่อนแรงเดินเซคอแข็งอาเจียนพุ่งมีไข้สูงตามัวอาการปวดที่รุนแรงกว่าที่เคยเป็นอาการเหล่านี้จะบ่งชี้ว่าน่าจะมีพยาธิสภาพทางสมองค่ะในกรณีของ ยังไม่สามารถสรุปสาเหตุของอาการปวดศีรษะที่ชัดเจนได้ค่ะแนะนำว่าหากมีอาการปวดศีรษะให้รับประทานยาพาราเซตามอลหรือยาแก้ปวดต้านการอักเสบ(NSAIDs)และนอนพักพยายามหลีกเลี่ยงปัจจัยที่กระตุ้นให้ปวดศีรษะรวมถึงความเครียดค่ะหากอาการยังไม่ดีขึ้น แนะนำไปพบแพทย์อายุรกรรมเพื่อตรวจวินิจฉัยและรับการรักษาระยะยาวค่ะ